Lolland-Falsters Stifts-Tidende, 1841-01-29
Jydske Stænderforsamling. Tredsindstyvende Møde. Sagen betræffende de indkomne Andragender og Landbrænderiernes Frigivelse m. m., blev foretagen til endelig Behandling. De forskjellige Forslag og Jndstillinger saavel af Comiteens Majoritet og Minoritet, som af andre Medlemmer, sigtende til større Frihed i Brændeviisbrænden paa Landet, bleve forkastede med Undtagelse af Majoritetens Jndstilling om de nye Communalindretningers Forhold ved Bevillingers Udstedelse og at, til Kjøbstædernes Tarv, Brænderierne i disse og de bevilgede Brænderier paa Landet sættes paa lige Fod. Da det derpaa sattes under Afstemning, om nogen Petition skulde indgives, besluttedes med 24 Stemmer mod 22 ikke at indgive Petition. Dernæst foretoges til foreløbig Behandling det af Stiftsprovst Hald producerede Andragende fra endeel Sognepræster, om at den maatte foranstaltes en Samling af nyere fortrinlige Psalmer som Tillæg til den autoriserede Psalmebog. Biskop Øllgaard oplæste som Referent Comiteens Betænkning, der gaaer ud paa, at ingen af de 3 autoriserede og i Brug værende Psalmebøger, Kingos af 1699, den guldbergske af 1783 og den evangelisk christelige af 1801, svarer til de Fordringer, man for Tiden er berettiget til at gjøre. Ved Jndførelsen af det nye Ritual og Alterbog maa dog en Deel af Psalmebogen omtrykkes. Comiteen udvider derfor Forslaget og tilraader Forsamlingen at indstille: at det maatte behage Hans Majestæt, paa saadan Maade og ved saadanne Foranstaltninger, som maatte befindes meest hensigtsmæssige, at lade, saasnart skee kan, istandbringe og til kirkeligt Brug autorisere en ny Psalmebog - derunder tillige Tillæget af Evangelier o. s. v. underforstaaet –, samt befale denne Psalmebogs Jndførelse i de Menigheder, hvor 3/4 af Huusfædrene maatte tilkjendegive Ønsket derom. Debatterne dreiede sig meest om de Vanskeligheder ved et saadant Foretagendes udførelse, som kunde befrygtes af de gammeldags Christne, og om den af Comittren foreslaaede befalede Jndførelse. Det sidste Punct havde Comiteen derfor udeladt ved den endelige Behandling i det 62de Møde, samt tilføiet følgende subsidiære Jndstilling, som den ønskede optagen i Forsamlingens Petition, selv om den principalemaatte billiges: at Hans Majestæt ville lade foranstalte et Udvalg af de ældre og nyere Palmer udgivet som Tillægshefte til den evangelisk-christelige Palmebog, og til Brug ved Kirketienesten autorisere dette Tillæg. Ved Afstemningen blev den principale Jndstilling billiget med 39 Stemmer mod 6. den subsidiære med 42 mod 3. - Fremdeles foretoges til foreløbig Behandling det af Procurator Seidelin indgivne Andragende om at samtlige Provindsialstænders Betænkninger maae blive indhentede, forinden der meddeles Tilladelse til Jernbaneanlæg. Efter at have drøftet de sandsynlige Følger af, om en Jernbane bliver anlagt enten mellem Altona og Kiel eller Neustadt, eller fra Flensborg over Husum til Tønningen, kommer Comiteen til det Resultat, at det vil være af største Jnteresse for Staten i det Hele og for den danske Han deel i Særdeleshed, at den sidste gives Fortrin for den første, men mener dog, at Forsamlingen bør blive staaende ved den Roeskildske Forsamlings Jndstilling, at forinden Tilladelse til Anlæggelse af nogensomhelst Jernbane for at befordre Communication imellem Nordsøen og Østersøen, bliver meddeelt, samtlige Provindsialstænders Formening derover maa vorde indhentet. Denne blev ved den endelige Behandling i det 62de Møde eenstemmig antaget. Eetogtredsindstyvende Møde. Til foreløbig Behandling foretoges Sagen angaaende det af Procurator Seidelin indgivne Andragende fra Borgerrepræsentanterne i Veile og Fortolkningen af denne Byes Communeregulativs 9de Post. Sagen angik en Meningsforskjellighed, som var opstaaet om den Orden, hvori Havnecommissionens Medlemmer skulle aftræde. Amtmanden og Cancelliet havde underkjendt Borgerrepræsentanternes Fortolkning af Byens Regutativ og befalet, at et nylig valgt Medlem af den nævnte Commission skulde udtræde, og det afgaaede Medlem atter indtræde. Comiteens Jndstilling, som gav Borgerrepræsentanternes Mening Medhold, blev ved den endelige Behandling i det 62de Møde forkastet med 23 Stemmer mod 21. Toogtredsindstyvende Møde. Foruden den endelige Behandling af 3 Sager, hvilken vi have meddeelt i Forbindelse med den foreløbige, foretoges til endelig Behandling Sagen angaaende Præsidentens Forslag til en Petition om Oprettelsen af et Stænderbibliothek m.m. Comiteens Jndstilling blev eenstemmig billiget. Den næste Sag der stod for Tour, var Justitsraad Birks Forslag til en Petition om en nærmere Bestemmelse af Frd. 3die December 1819. 8. Proponenten tog sit Andragende tilbage. Dernæst foretoges til endelig Behandling Sagen angaaende det af Forligelsescommissair Kolbye indgivne Forslag til en Petition om ældre Panteobligationers Udslettelse af Pantebogen. Comiteens, siden den foreløbige Behandling endeel forandrede, Jndstilling blev eenstemmig antagen. Til endelig Behandling foretoges fremdeles Sagen angaaende det af Statsraad Brinck-Seidelin indgivne Andragende fra Landfogden paa Læsø om forhøiet Bjergeløns Tilstaaelse ved Strandinger. Jndstillingen (see 12) blev eenstemmig billiget. Endvidere foretoges til endelig Behandling Sagen angaaende Justitsraad Withs Forslag til en Petition om Ophævelsen af Pl. 26de Januar 1807, samt om Afhændelsen af offentlige Stiftelsers, Lehns og Stamhuses, Bøndergods. Comiteens Majoritets Jndstilling (see 12 blev antagen. Treogtredsindstyvende og Fireogtredsindstyvende Møde. Endelige Expeditioner af de 10 sidst afgjorte Sager bleve oplæste og vedtagne. Slutningsmødet den 19de December 1840. Den Kal. Commissarius, Præsidenten og Alderspræsidenten holdt hver en Tale. Da vi fuldstændig have meddeelt Slutningstalerne i den Roeskildske Forsamling, troe vi at burde forbigaae disse, af hvilke vi ikke driste os til at gjøre Udtog. Efterat den Kgl. Commissarius i Kongens Navn havde erklæret Provindsialstændernes nærværende Forsamling for hævet, udbrød Præsidenten: Gud velsigne Danmark Hanvelsigne Danmarks Kongel Kongen leve! Forsamlingens Medlemmer gjentoge, Kongen leve, hvorpaa de adskilte sig.